Ayudes pa la compensación d’accidentes de tráficu 2021-22. Tramitación de urxencia y comisión de valoración
#000001
23 de mayu de 2022Secretariaos de Confederación de STEs-i y SUATEA
#000003
Esto ye, la xunta resultó dafechu deceicionante.
#000004
Per un llau, los criterios pa detectar qué places tienen de considerase estructurales yá s’establecieron nel Resolvimientu de la Secretaría d’Estáu de Función Pública, de 1 d’abril, sobre les orientaciones pa la puesta en marcha de los procesos d’estabilización derivaos de la Llei 20/2021.Per otru, si a estes altures la Función Pública asturiana nun tien claros los criterios de contabilización queda claro que’l plazu pa la negociación sindical ye tan escasu como la so voluntá negociadora.
#000005
Cola publicación de la “Ley 20/2021, de 28 de diciembre, de medidas urgentes para la reducción de la temporalidad en el empleo público” y la posterior modificación temporal del decretu d’accesu “Real Decreto 270/2022, de 12 de abril, por el que se modifica el Reglamento de ingreso, accesos y adquisición de nuevas especialidades en los cuerpos docentes”, preténdese mermar significativamente la temporalidá nel emplegu p’asina cumplir cola normativa europea, que’l Tribunal Superior de Xusticia de la Unión Europea demanda cumplan les alministraciones españoles reconociendo qu’estes lleven tiempu abusando de la contratación temporal de personal.
#000007
La nueva normativa regula qué places estabilizar (aquelles estructurales ocupaes por personal interino) y cómo acceder a elles. Ye evidente que la mayor parte de les places ocupaes por personal interino de les nuestres llingües son estructurales, pues lleven ocupándose mayoritariamente por personal interino dende hai más de 30 años. Poro, toes elles tienen de ser ufiertaes nos procesos estraordinarios d’estabilización. Éstos van ser de dos tipos: un concursu-oposición y un concursu esclusivamente de méritos, abiertos los dos a tol profesoráu. Les persones especialistes nes nuestres llingües puen participar en dambos, pero nun hai seguridá xurídica de si podrán estabilizase na so especialidá al nun tar reconocida llegalmente. De nun poder estabilizase na so especialidá veránse obligaos entós a optar a la estabilización por otra especialidá, pero sufrirán una merma del 50% na valoración de la so esperiencia docente al nun ser esta esperiencia la acumulada por exercer na mesma especialidá pola qu’opta al puestu trabayu. Esta condición de coincidencia de la esperiencia llaboral previa cola especialidá pola que se presente’l profesoráu p’algamar la máxima valoración introducióse na regulación d’accesu transitoria d’anguaño. Contrasta esta regulación con anteriores onde se valoraba por igual la esperiencia en cualisquier especialidá.
#000008
En resume, l’efectu pretendíu por tou esti despliegue llegal y reglamentariu de la merma del emplegu temporal al 8% y la estabilización de les places, que non de les persones abusaes, pue escluyir les places de les nuestres llingües y marxinar al so profesoráu obligándolo a intentar estabilizase en places onde la so esperiencia ye minusvalorada. Condergaríase asina a la eterna interinidá-temporalidá a estes especialidaes, contraviniendo lo dispuesto pola llei.
#000009
Les pruebes de certificación realícense en dellos institutos d’Enseñanza Secundaria d’Asturies y son les secretaríes d’estos centros les qu’espiden los certificaos de tener superaos los esámenes col preste de la presidencia de la comisión evaluadora. Sicasí, pa poder ser valoraos nes pruebes d’accesu a la docencia (según regula’l Real Decreto 276/2007 de 23 de febrero, por el que se aprueba el Reglamento de ingreso, accesos y adquisición de nuevas especialidades en los cuerpos docentes, nel separtáu- II formación académica- del concursu de méritos) ye menester que la certificación la espida la Conseyería d’Educación, pero col preste de la dirección d’una Escuela Oficial d’Idiomes (EOI): condición que nun cumple’l certificáu d’anguaño.
#000010
Agora tampoco son valoraes estes certificaciones nel separtáu III (otros méritos) al nun tener reconocimientu reglamentariu asturianu pa teneles en cuenta (decreto 62/2001, de 28 de junio, por el que se regulan las actuaciones relativas a formación permanente del profesorado) nos rexistros de formación permanente del profesoráu de la Conseyería Educación. Consecuencia: nun tienen nengún efectu alministrativu nin n’oposiciones nin concursos de tresllaos nin los efectos económicos correspondientes nel complementu salarial de formación permanente. Y equí sí tien Asturies competencies pal so reconocimientu. Valga como exemplu el País Valencianu onde los certificaos pa la enseñanza en valencianu, el certificáu de Mestre de valenciá o’l C2 de valenciá valórense nel separtáu III, siempre que nun fueren alegaos como requisitu pal accesu, con 1,75 ó 2 puntos, los dos últimos.
#000011
Daqué paecío asocede colos títulos d’Espertu y Especialista en llingua asturiana otorgaos pola Universidá d’Uviéu. Son dos títulos que, pola so duración, equivaldríen a los actuales títulos de máster y tendríen de ser equiparaos a los niveles avanzaos de competencia llingüística del Marcu Européu de les Llingües. Estos títulos tampoco son valoraos nel separtáu II (formación académica) de los procesos selectivos.
#000012
Magar que nel últimu congresu de la Federación Socialista Asturiana-PSOE, celebráu’l 18,19 y 20 de marzu de 2022 n’Uviéu, estes organizaciones se definieren como asturianistes, tolos fechos y circunstancies descritos enantes rescamplen el despreciu y la falta de compromisu del Gobiernu asturianu coles nuestres llingües (el gallego-asturianu nin siquier tien regulaes les sos pruebes de certificación). Demuestren tamién la falta de procuru y dilixencia de l’Alministración a la hora de dar seguridá xurídica a les sos actuaciones: nun ye de recibu crear títulos ensin cobertoria reglamentaria que garantice la so valoración.
#000013
En conclusión: el profesoráu d’Asturianu y Gallego-Asturianu vien siendo discriminao, non solo poles sos condiciones llaborales precaries (interinidá, medies xornaes, imposibilidá d’adquirir la condición de funcionariáu de carrera), sinón tamién pola falta reconocimientu de la so formación académica a tolos efectos alministrativos, pola probable imposibilidá d’estabilización de les sos places y pola obligada minusvaloración de la so esperiencia docente nos procesos estraordinarios d’estabilización llaboral.
#000014
Poro, dende SUATEA esiximos a l’Alministración asturiana:
#000015
La cobertoria normativa afayadiza pa que los títulos de Llingua asturiana daos por ella (Conseyería Educación y Universidá d’Uviéu) seyan valoraos en condiciones d’igualdá colos de les otres llingües. La valoración na formación de les llistes de personal interino de los certificaos B2, C1 y títulos d’Espertu y Especialista en llingua asturiana nel separtáu II de formación académica.Les acciones contundentes énte’l Gobiernu Estatal pa que cree o faculte a la alministración asturiana pa crear la especialidá de Llingua Asturiana y Gallego-Asturianu en condiciones d’igualdá coles otres especialidaes llingüístiques.La ufierta obligatoria de la Enseñanza de Llingua Asturiana y Gallego-Asturianu en tolos niveles educativos, incluyíes les Escueles Oficiales d’Idiomes.
#000017
N’Uviéu a 21 de marzu de 2022
#000018
Sía que non, el Gobiernu central siempres señaló que les decisiones en materia sanitario adóptenles los espertos en Salú y, nel casu d’Asturies, lo que fai’l Gobiernu autónomu ye cinxise a les instrucciones que vienen del SESPA. Con estos datos, la Conseyería d’Educación asturiana anunció’l final de la obligatoriedá del so usu nes aules pa tol alumnáu y el profesoráu, señalando coles mesmes qu’esa decisión nun implica nenguna obligatoriedá, refiriéndose asina a los posibles casos de families que puedan decidir que la so reciella siga allegando al centru colos mázcaros o tamién a casos asemeyaos ente’l profesoráu.
#000019
L’adopción d’esta decisión hai que saludala dende la perspectiva d’un procesu de vuelta a la normalidá post-pandémica, pero convién nun engañase, porque l’amenaza del virus va siguir presente na nuesa sociedá. D’equí p’arriba, nos centros va haber persones que sían portadores del virus, na mayoría de los casos ensin síntomes y ensin nengún tipu de protección, polo que’l riesgu d’andada va ser bien grande. L’apueste de tratar al covid como si fuere un gripe tien los sos riesgos y va haber quien decidan siguir asistiendo a los centros de trabayu col mázcaru. Ente’l profesoráu, quien sían más vulnerables o convivan con persones de riesgu tendrán de siguir utilizando esta midida de protección que sigue siendo la que mayor protección ufierta.
#000020
Hasta agora, nos centros esistía una partida económica que dexaba financiar la compra de mázcaros. Queda por saber si la Conseyería va siguir ufiertándoles al profesoráu que les precise y a quien decida siguir usándoles o si, otra manera, a partir d’esti momentu la so compra va suponer un gastu más qu’ayude a arredondiar la inflación en redol al 10% qu’acaroña día ente día’l nuesu poder adquisitivu.
#000021
Poro, dende SUATEA caltenemos que la Conseyería d’Educación tien de siguir financiando la compra de mázcaros pal personal que trabaya nos centros educativos conforme a les necesidaes qu’estos planteguen.
#000022
Nel día de güei tuvo llugar una mesa de negociación ente’l Ministeriu d’Educación y Formación Profesional (MEFP) y les organizaciones sindicales del sector. En dicha mesa encetaron dos puntos fundamentales:
#000023
1. Procedimientu d’incorporación del profesoráu técnicu de formación profesional (PTFP) al cuerpu de profesoráu d’enseñanza secundaria (PES).
#000024
2. Procedimientos estraordinarios de estabilización.
#000025
Nun nos presenten borrador, dícennos que ta disponible a consulta pública na web del Ministeriu:
#000026
Tienen claro les dos partes de les que va constar:
#000027
• Integración de PTFP nel cuerpu de secundaria.
#000028
• Funcionamientu del profesoráu especialista.
#000029
Al respective de la integración de PTFP de les 19 especialidaes nel cuerpu de Secundaria:
#000031
• L’únicu requisitu va ser tar en posesión de la titulación de grau, equivalente a efectos d’accesu a la función pública o docencia. Son 3 opciones, la primera ensin duldes y les otres dos:
#000032
– Equivalente a la función pública: asina s’inclúin diplomatures ya Inxenieríes Técniques.
#000033
– Equivalente a la docencia: nun lo espliquen.
#000034
• Va ser de forma inmediata en cuanto s’apruebe el RD. Habrá una convocatoria (20 díes) per cada alministración p’actualizar titulaciones. Quien s’acueyan a esta convocatoria, va reconocése-yos con calter retroactivu los sos derechos.
#000035
• Amás, ta’l procesu abiertu hasta xineru del 2026. Nesti casu, los efectos van ser desque se fai la solicitú.
#000036
• Cada funcionariu/a va presentar la solicitú onde tien destín definitivu o en mira de destín.
#000037
• Va considerase’l profesoráu con delles especialidaes, en excedencia, etc. Ye un derechu de toa persona funcionaria con independencia de la so situación alministrativa, sacante excedencia voluntaria, que tienen que reingresar primeru. Va aplicase lo recoyío nel EBEP.
#000038
• Va integrase nel A1 el funcionariado del cuerpu de PTFP que cumplan el requisitu de titulación, incluyendo’l profesoráu de les 10 especialidaes que pasen al nuevu cuerpu de profesores especialistes en sectores singulares.
#000039
• El profesoráu funcionariu de carrera de les 10 especialidaes que se van integrar nel nuevu cuerpu de profesores especialistes en sectores singulares que, a la entrada a valir de la LOMLOE, cumplía les condiciones d’accesu al cuerpu de profesoráu de secundaria, va aportar de forma automática nel momentu que s’estableza. En casu de nun cumplir diches condiciones, va disponer d’un plazu de 5 años pa cumpliles y solicitar l’accesu (hasta’l 19 de xineru de 2026). El funcionariáu de carrera que s’incorpore con posterioridá a la integración de les especialidaes nel cuerpu del profesoráu especialista en sectores singulares de la FP nun van poder optar a esti procedimientu p’aportar al cuerpu de profesoráu d’enseñanza secundaria, teniendo de faelo pol procedimientu ordinariu que s’estableza nel reglamentu d’ingresu y accesu a la función pública docente.
#000040
• Infórmasenos de que con cualesquier diplomatura, inxeniería técnica o arquitectura técnica podría aportase al cuerpu de secundaria. Amás, anque nun lo confirmaron totalmente, tampoco cerraron la puerta a incorporar como equivalente a efectos de docencia, siquier, les titulaciones de técnicu cimeru, técnicu especialista o maestru de taller de les especialidaes propies de la familia profesional correspondiente p’aquelles persones que, nel so momentu, aportaron a la función pública con esta titulación.
#000042
• Definir les nueves especialidaes de secundaria, les que queden a estinguir y les especialidaes del nuevu cuerpu de profesoráu especialista en sectores singulares.
#000043
• Asignación de módulos a cada especialidá. Lo único seguro ye que’l cuerpu a estinguir de profesoráu técnicu de formación profesional va caltener la asignación actual.
#000044
• Transitoriamente va coesistir el cuerpu a estinguir de PTFP. Va haber especialidaes que tean nesti cuerpu y nel de secundaria hasta que tol profesoráu que nun axunta les condiciones p’aportar al cuerpu de secundaria xubílese. Coles mesmes, va haber especialidaes que tean nel cuerpu de secundaria y nel d’especialistes en sectores singulares hasta que los qu’agora apuerten al de secundaria xubílense.
#000047
• Yá nun va haber nuevu ingresu al cuerpu a estinguir de PTFP. El profesoráu va tenese que presentar a secundaria coles condiciones de titulación que se recueyen equí.
#000048
• Los cambeos tán pensaos pal cuerpu de profesoráu especialista en sectores singulares.
#000049
Sobro’l procesu d’integración de les 19 especialidaes del 591 nel cuerpu de secundaria:
#000050
• Tienen qu’esclariar la frase “equivalente a efectos de docencia de les especialidaes del cuerpu del profesoráu d’enseñanza secundaria”. Fíxose un borrador que nun se publicó de cuálos son eses titulaciones equivalentes, y son solo pa delles especialidaes. Estes especialidaes son nueves, ¿van tener anexu específicu nel RD d’accesu? Nesi casu, podríen incluyise titulaciones de grau cimeru en ciertes especialidaes como esceición recoyida nel artículu 2 del EBEP a lo recoyío nel artículu 76 del propiu EBEP.
#000051
• ¿Qué pasa col profesoráu interín ensin titulación universitaria de les 19 especialidaes? Esiximos transitoria mientres dure lo que s’indica’l RD 777/98 o que s’aplique la transitoriedad de los 5 años pa interinos. Hai comunidaes que venceyen la permanencia en bolses d’empléu a presentase a les oposiciones, si agora nun pueden, van ser despidíos.
#000052
• Pagu d’atrasos con intereses. Reconocencia pa les pensiones dende xineru de 2021.
#000053
• Nun-yos dexen matriculase nel equivalente al máster nes universidaes y tampoco presentase a les oposiciones a los nuevos titulaos cimeros.
#000055
• ¿Plantega reconocese de dalguna manera a toles persones que nun van pasar al A1?
#000058
• Otramiente, débese abrir yá’l procesu pa integrar nel cuerpu A1 al profesoráu del cuerpu de maestros, mayoritariamente yá tienen el títulu de grau, y tase contradiciendo asina los mesmos argumentos del Ministeriu.
#000059
Criterios pa escoyer places: hai que dexar al albur de les CCAA la determinación de les places. Los criterios qu’establez el MEFP son bien xenerales.
#000061
• Dase un pasu adelantre pero bien tímidamente.
#000062
• Esmoleznos nun averanos nin de llueñe al 8% y qu’haya comunidaes onde hai xuna alta tasa d’interinidá y teniendo marxe pa sacar un bon númberu de places pol procedimientu estraordinariu, #guardar pa otres ocasiones.
#000063
• El criteriu de desempate en concursu de méritos nun puede ser les notes d’anteriores oposiciones.
#000064
• Echamos en falta un apartáu que regulara un actu presencial simultáneu pa evitar la concurrencia en dellos territorios al empar nel concursu de méritos.
#000066
MINISTERIU:• N’avientu de 2024 tienen de tar termináu’l procesu, polo que nes convocatories previes a 2022 tien que tar contempláu que’l procesu termine antes d’avientu de 2024.
#000067
Finalmente, dambes temes quedaron pindies de más concreción en posteriores xuntes.
#000069
Ye la Conseyería d’Educación la que convoca, ellabora, alministra, evalúa y certifica estes pruebes de competencia llingüística sometíes a la normativa europea, pero paradóxicamente los sos certificaos conviértense en papel moyao al nun poder valoralos en condiciones d’igualdá coles certificaciones d’otres llingües del Marcu Européu de les Lllingües.
#000073
En conclusión: el profesoráu d’Asturianu y Gallego-Asturianu vien siendo discriminao, non solo poles sos condiciones llaborales precaries (interinidá, medies xornaes, imposibilidá d’adquirir la condición de funcionariáu de carrera), sinón tamién pola falta reconocimientu de la so formación académica.
#000074
N’Uviéu a 30 de marzu de 2022
#000075
El próximu miércoles 23 de marzu, el plenu del Senáu va aldericar y va votar el proyectu de Llei Orgánica d’ordenación ya integración de la Formación Profesional, que probablemente quede definitivamente aprobada. Anque nun pueden refugase situaciones como la que se dio cola llei de Presupuestos Xenerales del Estáu n’avientu pasáu, na qu’una mayoría “antinatura” (el Partíu Popular sofitó una enmienda d’ERC) llogró modificar el testu unviáu dende’l Congresu pa que’l proyectu de llei nun fora aprobáu nesi momentu y hubiera de volver pal so alderique definitivu al Congresu de los Diputaos. Los alcuerdos políticos faen prever que’l testu qu’apruebe’l Senáu va ser el mesmu que l’unviáu pol Congresu, colo que la llei de FP taría nel BOE esti mesmu mes de marzu.
#000076
Esta llei nun va tener el consensu que dende’l Gobiernu pretende faese creer. Nin políticu (na Comisión del Senáu, l’informe de la ponencia esti pasáu martes, día 16, aprobóse con 15 votos a favor, 10 en contra -PP y Vox- y 3 abstención -ERC y UPN-, nin sindical (anque CCOO y UXT xunto cola patronal CEOE sofiten esta llei... y la repartida de les sustancioses cantidaes de dineru que trai). Hai un númberu importante d’organizaciones sindicales qu’amosaron la so rocea énte esta llei y, en concencia, SUATEA y los STEs oponémonos firmemente a ella.
#000077
Anque, como yá asocedió cola LOMLOE, el trámite parllamentariu introdució dellos cambeos qu’ameyoren notablemente l’anteproyectu de llei qu’aprobó’l Conseyu de Ministros el 15 de xunu de 2.021, hai aspeutos sustanciales que dende la nuesa Confederación paécennos inasumibles:
#000078
• Les empreses ganen terrén, la educación pierde. La nueva llei de FP establez que tola formación profesional pasa a ser dual. Amás de lo cuestionable que ye que s’adopte’l modelu d’un país como Alemaña, con gran texíu industrial, wl nuesu que nun destaca especialmente por tener grandes empreses, sinón una rede de medianes y pequenes, el fechu ye que parte de la formación que se desenvuelve anguaño nos nuesos centros educativos va tresferise a les empreses. Dende quien entendemos la educación como’l desenvolvimientu integral de la persona en tolos sos aspeutos y non como la formación de mano d’obra pa atender les necesidaes empresariales o económiques, creemos que la formación qu’ufierta la escuela nun la puede sustituyir la empresa. Más allá de les habilidaes técniques que puedan adquirise en fábriques y talleres, el bagaxe cultural, humanu, social, emocional... pertenecen al ámbitu de tresmisión educativu.
#000079
Amás, esi tresvase de los centros educativos a les empreses va traer otra consecuencia: al dase menos formación nos centros, va faer falta menos profesoráu. Magar la medría de la demanda de les enseñances de Formación Profesional d’estos últimos años, ye posible que parte del profesoráu actual, pierda’l so puestu de trabayu.
#000080
La situación del profesoráu de FP nun ameyora cola llei, al aviesu va complicar la coordinación docente y el trabayu n’equipu. Cuando entre en vigor la llei, vamos tener una situación complexa nos nuesos Colexos ya Institutos tocántenes al profesoráu qu’imparte esti tipu d’enseñances. Pueden pertenecer a trés cuerpos distintos d’enseñanza: Cuerpu de profesores de Secundaria, Cuerpu de profesoráu Técnicu de FP a escastar, el nuevu Cuerpu qu’introduz esta llei, el Cuerpu de profesoráu d’especialidaes singulares y, amás, l’alministración puede contratar a profesores “especialistes” en determinaes condiciones. La situación más alloñada posible a la reivindicación histórica de los STEs, del cuerpu únicu d’enseñanza, que tamién defenden -agora- otres organizaciones sindicales.
#000081
La LOMLOE, en vigor dende xineru de 2.021, establez na so disposición adicional undécima que s’integren nel cuerpu de profesores d’enseñanza secundaria les especialidaes de formación profesional incluyíes nel cuerpu a escastar de profesores técnicos de Formación Profesional...” Catorce meses dempués, el Ministeriu non solo nun fixo efectiva esta disposición, sinón que nin siquier empecipió’l procesu pa desenvolvela. Pretendemos que’l profesoráu de FP tenga les mesmes condiciones que los sos compañeros del Cuerpu de Secundaria, colos que comparte centru de trabayu y alumnáu. Pa ello plantegamos:
#000082
• La esixencia de la integración inmediata nel Cuerpu de Secundaria de tol profesoráu de FP cola titulación necesaria. Esa integración tien de faese de manera automática y con efectu retroactivu de xineru de 2021.
#000083
• Pidimientu de que s’abra la negociación pa determinar les titulaciones equivalentes a efectos de docencia que dexen aportar al subgrupu A1 al restu de PTFP que nel so momentu aportaron a dichu cuerpu con una titulación distinta a la que se contempla na Disposición Adicional Undécima de la LOMLOE. Consideramos que l’apertura de negociaciones pa la ellaboración del Estatutu Docente tien de ser el momentu fayadizu d’encetar esta reivindicación.
#000084
La Confederación de STEs-i convocó una concentración frente al Senáu, el próximu martes 22 de marzu -día previu de la votación nesa Cámara lexislativa- pa reivindicar una llei de FP más xusta y progresista:
#000085
• Que nun discrimine al so profesoráu: a igual trabayu, igual salariu, iguales condiciones llaborales y profesionales.• Que respete les lleis yá aprobaes ensin más dilación: desenvolvimientu inmediatu la disposición adicional undécima de la LOMLOE pa que quien cumple los requisitos establecíos na mesma apuerten al subgrupu A1, ensin más esixencia y con calter retroactivu a la entrada en vigor de la LOMLOE.• Que respete la negociación sindical: negociación inmediata por que’l restu del Profesoráu Técnicu de FP apuerte al referíu subgrupu A1 de forma inminente.• Que nun dexe atrás al so alumnáu: la formación integral, polivalente y gratuita solo va tar asegurada si se desenvuelve al traviés de los centros de FP, non d’empreses que la so principal motivación ye l’ánimu d’arriquecimientu y a les que nun-yos convién formar bonos profesionales que se conviertan nos sos futuros competidores.
#000086
Amás, convocaes tamién por organizaciones profesionales: concentraciones del PTFP en tolos centros de FP a la hora del recréu.
#000087
Cuadro sinóptico de plazas y personas admitidas por tipo de acceso
#000089
Anguaño vivimos cola imperiosa necesidá de protexer esti planeta onde vivimos y asegurar un futuru cada vez más escuru tocantes a probeza y crisis medioambiental. Nesti puntu tamos implicaes toes y cada una de les persones que l’habitamos, ensin esceición dalguna. Sí, tamién la muyer, neña o adulta. Porque p’algamar esti oxetivu, la igualdá de xéneru y la Ciencia van de la mano y son vitales pa esti fin.
#000090
Son yá seis años desque l’Asamblea Xeneral de les Naciones Xuníes decidiera proclamar el 11 de febreru como’l Día Internacional de la Muyer y la Neña na Ciencia. Seis años nos que se reivindica a dambes como axentes esenciales de cambéu y, para ello, ye primordial reconocer el so papel como tales. Pero atopamos con un sentimientu d’inferioridá ya incompetencia que cinca a la muyer como científica. P’apinar esti sentir, atribúyese-y de forma consciente o inconsciente una responsabilidá de la situación a la mesma muyer con afirmaciones contundentes del tipu “si nun hai más muyeres en cargos d’importancia ye porque nun quieren”. Sicasí ye la sociedá, la educación, los medios de comunicación, quien dexen de favorecer la promoción de les muyeres. Desque nacemos, dependiendo del xéneru que se nos atribuya, condiciónasenos pa cumplir con un rol específicu. Y el rol de la muyer suel ser el de cuidadora, d’ende que, en munchos casos, la muyer tien más difícil aportar a puestos de responsabilidá o, a cencielles, estudiar carreres qu’esixen más dedicación qu’otres.
#000091
Los medios, nesti sentíu, son enforma importantes a la de moldiar la opinión popular. En tiempos de COVID apaecen nellos más científicos y especialistes masculinos que femeninos. Esa falta de visibilización de la muyer como esperta científica trai una serie de consecuencies tales como’l llogru d’una reconocencia llindada o, a cencielles, la de dexar de ser un referente tan necesariu pa les neñes.
#000092
La nuesa sociedá, al traviés de la cultura y los medios de comunicación, ta manipulada polos grupos de poder que, llaínos, indúcennos a aceptar los sos principios como válidos y ente ellos sigue’l conceutu de muyer como cuidadora.
#000093
Sicasí, Asturies, Baleares y Navarra, que yá convocaron, tendrán de resolver los sos procesos d’oposición siguiendo’l modelu qu’agora se va a modificar.
#000096
La Confederación de STEs-i (de la que forma parti SUATEA), na Mesa Sectorial del Ministeriu de güei, esixó abrir una negociación real que dexe llegar a un consensu sobro los procesos selectivos y que respuenda a los intereses de los distintos colectivos.
#000097
Na xunta de la Mesa de Negociación convocada pal día de güei pol Ministeriu d’Educación pa valorar el cambéu del Real Decretu d’ingresu, accesos y alquisición de nueves especialidaes nos cuerpos docentes, los representantes ministeriales nun pudieron asegurar que los procesos a desenvolver a lo llargo del añu 2022 tengan un desenvolvimientu homoxéneu nes distintes Comunidaes Autónomes. Al aviesu, les Alministraciones que yá convocaron les sos oposiciones – Asturies, Baleares y Navarra- tendrán de resolvelos col Real Decretu anguaño a valir.
#000098
Tampoco foi capaz de responder a les múltiples duldes y demandes plantegaes pola nuesa organización y el restu de sindicatos presentes na Mesa al respective de los procesos a convocar llueu: tantu’l nuevu concursu-oposición, como’l concursu de méritos que’l Ministeriu plantega como adecuación al sector educativu de la llei de midíes urxentes pal amenorgamientu de la temporalidá nel empléu públicu que va entrar a valir nos próximos díes.
#000099
Fíxose-yos ver que’l procesu de estabilización por concursu de méritos tien de ser bien claro y que sirva realmente pa estabilizar al personal n’abusu de temporalidá, pos d’otra manera pueden surdir gran cantidá de demandes por persones que se vean agraviaes.
#000100
N’otru orde de coses, nun ye de recibu que se valore la esperiencia docente en centros privaos cuando’l personal n’abusu ye’l profesoráu de la enseñanza pública. Otra tema d’alderique foi la puntuación de la esperiencia docente, dende STEs-i defendemos que la esperiencia tien de ser la máxima nel baremu pal profesoráu interín.
#000101
La Confederación de STEs-i repitió nes sos intervenciones la necesidá d’un procesu de negociación pa buscar un consensu, tanto a nivel de Mesa Sectorial, como de Comunidaes Autónomes, pa consiguir qu’estos procesos selectivos supongan una solución real pal personal interino n’abusu de temporalidá y que, de la mesma, respuenda a los distintos intereses de los diversos colectivos.
#000102
N’otru orde de coses lo único tanxible de la xunta de güei ye’l compromisu del Ministeriu d’Educación de volver convocar esta Mesa de Negociación “con calter inmediatu” pa resolver el pasu del profesoráu que tien la titulación esixida del Cuerpu de Profesores Técnicos al Cuerpu de Secundaria, según establez la LOMLOE, aprobada agora va un añu.
#000104
El pasáu vienres, 17 d’avientu, el Ministeriu d’Educación presentó un borrador de Real Decretu que pretende modificar el RD 276/2007 que regula’l reglamentu d’ingresu, accesu y alquisición de nueves especialidaes nos cuerpos docentes, y regula’l réxime transitoriu d’ingresu a que se refier la disposición transitoria decimoséptima de la Llei Orgánica 2/2006, d’Educación. Esi borrador va llevase a Mesa Sectorial de negociación mañana martes, 21 d’avientu. Nada sospriende yá -sobro los plazos d’urxencia- nesta fuxida esprecetada cola que les distintes alministraciones pretenden azorronar l’enorme fraude qu’elles mesmes provocaron.
#000106
Tocántenes al conteníu de la propuesta de cambéu, tanto dende los STEs como dende SUATEA queremos comunicar el nuesu fondu desalcuerdu porque’l testu nun respuende, pa nada, al principal oxetivu a algamar: asegurar la estabilización del personal docente interino en situación d’abusu que más esperiencia atropa y que, por tanto, arrecostinón más años cola contratación temporal.
#000107
Amás, cuidao qu’a la fin se reconoz la llegalidá d’un accesu estremáu – concurso-oposición y concursu de méritos- que ye lo que siempres defendimos dende los STEs, el cambéu de la doble vía d’entrada tien de quedar establecida, non de forma transitoria o escepcional, per una sola vegada, sinón como sistema que garantiza la oportunidá de estabilización al colectivu interín independientemente de los años d’esperiencia previa que tenga cada cual. D’esta miente, quien nun superen los procesos selectivos nos trés primeros años de la so vida llaboral pol sistema de concursu-oposición y formen parte de les llistes d’aspirantes a interinidá, desempeñando puestos docentes de forma temporal, van poder optar al concursu de méritos cuando atropen más de 3 años d’antigüedá. Nesti sentíu, convien recordar que na nueva redacción del artículu 10 que figura en Proyectu de Llei de midíes urxentes para l’amenorgamientu de la temporalidá nel empléu públicu (procedente del Real Decretu-llei 14/2021, de 6 de xunetu), contémplase la posibilidá de prorrogar el periodu d’interinidá más allá del máximu de 3 años axustáu con calter xeneral, d’alcuerdu a les esceiciones que figuren nel puntu 4 del citáu artículu.
#000108
Poro, el cambéu del accesu a la función pública docente tien d’asegurar, primero de too, la estabilización del personal interino con mayor antigüedá por aciu un sistema de concursu de méritos que valore percima de cualesquier otru apartáu, y de la suma de toos ellos, la esperiencia docente previa y solo dempués, entamar los procedimientos selectivos por cuenta’l sistema de concursu-oposición. Esto implica una inspección previa, tan escrupulosa como tresparente, de les places oxetu d’ufierta pall concursu de méritos.
#000109
Énte la opacidá qu’amuesa l’Alministración Educativa asturiana nel cómputu de places cubiertes temporalmente de forma fraudulenta, dende SUATEA tratemos de pescudar qué podría tar asocediendo en base al analís del Proyectu de Llei de presupuestos Xenerales del Principáu d’Asturies para 2022. Tocante a los gastos en personal docente d’Educación -Tomu 8 del citáu testu: Informe de personal-, presupuéstense los gastos para un total de 10853 trabayadores docentes: profesoráu fixu (funcionarios de carrera) más profesoráu interino. Per otru llau, la cifra de puestos docentes afitada nos Alcuerdos de plantiya de los últimos años – en redol a 9378- apenes varia entre 10 y 20 places d’un cursu a otru. Pa deducir el númberu de puestos docentes en réxime d’interinidá, solo hai que restar del total de 10853 presupuestaos, los 9378 de los que se va componer, aprosimao, la plantiya pa 2022, y el resultáu d’esa operación ye: 1475 places presupuestaes pa personal docente interino.
#000110
La inmediata inspección de les places susceptibles d’axudicar por aciu’l concursu de méritos y la acreditación de les mesmes con total tresparencia.Que l’Alministración educativa asturiana nun atestone con caltener una convocatoria d’oposiciones como les convocaes pa 2022 ensin conocer cuál va ser el marcu estatal definitivu que regule l’ingresu a la función pública docente ya que, de caltenese la convocatoria en vigor, puede causar graves perxuicios al colectivu de docentes interinos al serviciu d’esta Conseyería d’Educación, esto ye, perxudicar la estabilización de les/los sos trabayadores.
#000112
No que toca a les midíes de prevención pa esti cursu escolar, SUATEA yá manifestó’l so refugu, y asina-y lo comunicó a la propia consejera na entrevista fecha en setiembre, énte la decisión de volver a les ratios d’alumnáu por aula qu’había primero de l’andancia. Siñalamos que mientres se mantenga l’alerta sanitaria, una política de precaución y prevención pasa per mantener les condiciones pa torgar la masificación del alumnado que se da en determinaos niveles educativos y/o en determinaos centros. Nun tien xacíu mantener les entraes y salíes escalonaes y, a un tiempu, xuntar a más de trenta alumnos y alumnes nes aules de Bachilleratu.
#000113
Agora, la suba de contaxos ente’l profesoráu y l’alumnáu y de les midíes darréu deconfinamientu d’estes selmanes, faen rescamplar que les autoridaes educatives garraron decisiones onde na so base argumental pesaron más los motivos presupuestarios que los sanitarios, al prescindir de los ruinos refuerzos de plantiya cola que se dotó a los centros l’otru cursu; como si’l sistema yá tuviese preparáu pa encarar nueves foles, o como si naide les esperase.
#000114
Sicasí, con fecha 30 de payares, la propia Conseyería informaba qu’había 78 aules y 1560 estudiantes confinaos, lo que suponía nesi momentu’l 1.16% d’unidaes y el 1.13% d’alumnáu. Estes cifres medraron d’entós p’acá y les perspectives nun inviten a pensar que la tendencia vaiga a tornase nes próximes selmanes.
#000115
Coincidiendo tolos axentes educativos na importancia del enseñu presencial, paez una visión mui ruina nun poner a disposición los medios amañosos p’afitar esa presencialidá hasta unes llendes razonables y esto pasa pela contratación de más profesores y de la figura de personal d’enfermería escolar con carácter estructural que permita encarar con más solvencia esti tipu de situaciones coyunturales y tantes otres incidencies de tipu sanitariu que pasen nos centros.
#000116
Dende SUATEA aneciamos en que la Conseyería ha de mirar pol cumplimientu de los sos propios protocolos nos centros educativos: provisión de mázcaros, medidores de CO2, etc. pero tamién queremos denunciar el papel del Ministeriu d’Educación, incapaz de poner protocolos comunes, pesie a les munches reuniones que se tuvieron nel ámbitu de la Conferencia Sectorial d’Educación. Un Ministeriu que paez responder fundamentalmente a criterios políticos y que, en consecuencia, arrequexa les midíes que dende un puntu de vista educativu y sanitariu teníen que ser prioritaries. La Sra. Pilar Alegría ha d’entender que la so obligación fundamental ye cola comunidá educativa, non con Pedro Sánchez nin colos responsables políticos de les Conseyeríes y Departamentos d’Educación de les Comunidaes Autónomes.
#000117
Según anunció’l presidente del Gobiernu, Pedro Sánchez, el pasáu domingu na Comunidá Valenciana, el Conseyu de Ministros d’esti martes, día 16 de payares va aprobar una dotación de 660 millones d’euros nos próximos trés años pa la creación de 64.000 places educatives pal primer ciclu d’Infantil, ye dicir pa escolarizar a neñes y neños dende los 0 hasta los 3 años.
#000120
Lo que nun puede dexar de ser una bona noticia, yá que ye la primer vegada qu’un gobiernu d’España asume la xera d’encarar la implantación d’esti ciclu educativu, sicasí queda asombrada polo ruino del importe económicu a aprobar y pola escasez de places qu’esti montante presupuestariu dexa crear. Si tenemos en cuenta que, magar del descensu de la natalidá nel Estáu, nos postreros trés años nacieron daqué más d’un millón de neñes y neños -339.206 esactamente nel añu 2.020-, el númberu de places que se van crear hasta l’añu 2.024, nun va dexar atender namái una mínima parte de la población d’esa edá.
#000121
La LOMLOE establez que les Alministraciones públiques tendrán d’amontar la ufierta de places públiques nel primer ciclu “col fin d’atender toles solicitúes d’escolarización de la población infantil de cero a trés años” y la so disposición adicional tercera concreta que pa la estensión de la Educación Infantil, va ellaborase un plan de 8 años de duración pa tener una “ufierta pública abonda”. Con éses, cuando remate 2.024 pasaríen cuatro años desque esta llei orgánica foi aprobada y -cuntando los 200 millones qu’establecíen los Presupuestos Xenerales del Estáu pa 2.021 que faíen posible la creación de 21.794 places- crearíense daqué menos de 86.000 places, na metá d’esos 8 años que señala la LOMLOE. Esto ye, na metá del plazu previstu pola LOMLOE, crearíense menos del 10% de les places necesaries p’atender a la totalidá de la población escolar 0-3 años.
#000122
Ye necesario, poro, que’l Ministeriu d’Educación y Formación profesional dea un mayor impulsu a la estensión del ciclu educativu 0-3 años p’atender la demanda de toles families, les necesidaes educatives del alumnáu y el fortalecimientu del sistema públicu d’educación. Yá hubo anuncios per parte de delles Comunidaes Autónomes nel sentíu d’asegurar la gratuidá de guarderíes y centros privaos qu’imparten esti ciclu. Dalguna d’elles, p’aplicalo yá nel próximu cursu 2022-23. Esto ye, va esviase otra vez dineru público a entidaes privaes.
#000123
Si’l Ministeriu nun toma la iniciativa con mayor enfotu y nun pon más medios que los aprobaos güei pol Conseyu de Ministros, volverá repitise -tamién nel primer ciclu d’Infantil- l’anómala situación que se da nel Estáu, que de los estrechos presupuestos d’Educación (poco más del 4% del PIB cuntando la totalidá a presupuestar por Ministeriu y Comunidaes Autónomes pal próximu añu 2.022), quítase una importante cantidá pa los conciertos colos centros privaos -más de 7.000 millones d’euros-.
#000124
Güei, 29 d’ochobre, celebróse una xunta ente les OOSS y l’Alministración pa tratar les correcciones alResolvimientu de la convocatoria d’oposiciones del Cuerpu de Maestros.
#000125
Como sabéis, la Conseyería publicó por sorpresa, ensin comunicalo nin siquier a les Organizaciones Sindicales, el Resolvimientu de convocatoria d’oposiciones el pasáu 8 d’ochobre, pero comprobemos y alvertimos que contenía dellos erros. Reconocíos estos per parte de la Conseyería, esta mañana celebró una xunta pa correxirerros y publicar un nuevu borrador de Resolvimientu.Los cambeos más relevantes al respective del primer Resolvimientu afecten a que la convocatoria va realizase polRD 276/2007 en llugar del Real Decreto 84/2018, de 23 de febreru, que regulaba’l réxime transitoriu d’accesu.Esto supon dellos cambeos, qu’en tolos casos empioren les condiciones d’accesu pal profesoráu interín:
#000126
Sortéu de temes teóriques: 2 boles (en llugar de 3)Esperiencia docente: un máximu de 5 puntos. van computase un máximu de 5 años d’esperiencia docente enllugar de 10.El valor de la fase d’oposición va ser 2/3 y la fase de concursu, un 1/3. Nel Réxime transitoriu yera 60% la fase d’oposición y el 40% la fase de concursu.
#000127
N’otru sentíu, hai novedaes al respective de el primer Resolvimientu:
#000128
El máster de profesoráu de Secundaria va ser computáu como méritu por non ser requisitu pal Cuerpu de Maestros..van establecese venti díes de plazu de presentación d’instancies a cuntar desque termine’l plazu establecíu nelprimer Resolvimientu
#000129
Ver documentu completu de resumen y valoraciones
#000130
De caltenese los cambeos anunciaos esta mañana, va amenorgase significativamente la valoración de la esperiencia previa, pasando d’un 28 % na convocatoria anterior -celebrada en 2019, dientro del periodu transitoriu 2017-19- a un 16% na actual, que va tener llugar en 2022. Esta circunstancia afecta de manera especialmente grave a la situación escepcional d’abusu de contratación temporal que’l personal interino lleva años soportando -el periodu transitoriu nun amenorgó la temporalidá del personal docente al 8%, nin tanto, cuidao que na actualidá la cifra ronda los 4500, más del 30% de la plantiya- y que, amás, ta obligáu a participar nun procedimientu selectivu d’accesu nes peores condiciones de la hestoria recién, que nun estrema ente personal interino en situación d’abusu y personal ensin esperiencia docente previa, y n’ausencia de midíes llexislativu-alministratives d’afitamientu nel puestu de trabayu del personal abusáu.
#000131
Énte estos fechos SUATEA plantegó los siguientes asuntos:
#000132
Que nun se convocó a les organizaciones sindicales con anterioridá a la publicación del Resolvimientu de 14 de setiembre, tal que se venía faciendo dende va años, pa poder realizar propuestes de meyora nes bases procedimentales de la convocatoria y alvertir de los posibles errores. Poro, solicitemos una nueva xunta onde plantegar estos asuntos, aceptando la Conseyería celebrala en próximes feches.Que nun entendemos la precipitación na publicación de la convocatoria cuando entá se ta aldericando nel Congresu’l proyectu de Llei de midíes urxentes pal amenorgamientu de la temporalidá nel empléu públicu (cambéu del RDL 14/2021 “Icetazu”) nel que probablemente s’estableza un nuevu períodu transitoriu enantes de rematar esti añu, al que nun va poder acoyese’l personal docente interino d’Infantil y Primaria si nun s’aplaza o anula l’actual convocatoria. Situación que de xuru sí tuvieron en cuenta toles demás comunidaes autónomes, qu’inda nun publicaron la so convocatoria. Arriendes d’ello, SUATEA pidió l’aplazamientu de l’actual convocatoria hasta que s’apruebe la citada Llei.Que ye necesario axustar un nuevu alcuerdu interinidá qu’acabe cola rotación nel puestu de trabayu, favoreciendo la estabilidá del profesoráu nos centros.
#000133
N’Uviéu a 18 d’ochobre de 2021
#000134
“Pa la mayor parte de la Hestoria, Anónimu yera una muyer”. Esta cita, que s’atribúi a la escritora feminista Virginia Woolf, critica esti silenciamiento al que s’hai vistu sometida la muyer na lliteratura.
#000135
Por ello, anguaño, dende la Organización de Muyeres de la Confederación Intersindical, fuimos más allá de la conmemoración d’esti día, editando un calendariu que distribúyese en tol territoriu español, y espublízase en 5 de les nueses llingües: castellán, gallegu, catalán, valencianu y asturianu, y que fai un percorríu pola lliteratura escrita por muyeres al traviés de la hestoria y de los distintos territorios. Empieza por escritores de la Edá Media llegando hasta les escritores del sieglu XXI, ensin dexar nel olvidu a les muyeres qu’escriben en catalán, gallegu, euskera y asturianu.
#000136
El plurillingüismu ye una realidá nel territoriu español, y ye necesariu rindir homenaxe nel día d’elles, a toes aquelles escritores qu’amás d’atopase coles torgues de ser muyer, enfréntanse al desconocimientu qu’esiste de la lliteratura en cualesquier de les llingües minoritaries del Estáu. La lliteratura pa quien escribe n’elles supón un proyectu de resistencia; ye necesariu un nivel de compromisu y militancia pa caltener la llingua viva.
#000137
Lía Guerrero nel so artículu “La visibilidá de les escritores” describe asina l’orixe del contestu nel qu’atopamos: “Históricamente la devaluación de la escritura femenino emana de la creencia de que les muyeres teníen una escasa capacidá intelectual, o sía que non inferior a la del home. Esta creencia, que foi defendida científicamente, escorría circunscribir a les muyeres a lo doméstico y, na práctica, supunxo que se vieren escluyíes del ámbitu lliterariu.” Y anque podemos pensar que les torgues yá se superaron, la realidá amuésanos con cifres que na actualidá sigue siendo escasa la presencia de la muyer nos ámbitos lliterarios:
#000138
Namás 16 de los 117 Premios Nobel de Lliteratura fueron pa muyeres. En plenu Sieglu XXI, de los 38 nomamientos que se realizaron na Real Academia Española solo 8 correspuenden a muyeres. Na Academia de la Llingua Asturiana hai 8 muyeres Académiques de Númberu, d’un total de 28 miembros, y 4 Académiques Correspondientes d’un total de 31.Na Real Academia Gallega namá hai 5 muyeres ente los 30 miembros.La Real Academia de la Llingua Vasca dende la so fundación en 1919 nunca tuvo una muyer presidente. Na Academia Valenciana de la Llingua namás 4 de les sos 20 miembros son muyeres. El Premiu de la crítica de narrativa catalana, nes sos 44 ediciones, foi concedíu a 6 muyeres.
#000139
Dende la Organización de Muyeres de la Confederación Intersindical resúltanos inadmitible atribuyir toes estes desigualdaes numbériques a la calidá de la escritura femenino. Queremos reivindicar la importancia d’espublizar el papel de les muyeres na lliteratura, y abogar por un consumu lliterariu que promueva la igualdá y sía críticu cola reproducción de les discriminaciones escontra la muyer, avanzando escontra una sociedá más xusta y respetuosa.
#000140
Les muyeres representamos más del 40 per cientu de la fuerza llaboral agrícola nos países desarrollaos. Según datos de la ONU, esta cifra algama’l 50 per cientu en países d’África y Asia.
#000142
Cuando falamos de la propiedá de la tierra, tenemos de ser conscientes que les muyeres tamos nuna clara desventaxa. En munchos países nun esisten normatives que nos garanticen derechos de propiedá de la tierra, pero en munchos d’estos casos, les principales productores de los alimentos somos les muyeres.
#000143
Per otru llau, dende la Organización de Muyeres de la Confederación Intersindical, esiximos a los poderes públicos, a los grupos políticos, qu’acaben cola desigualdá que reina nel mundu rural. Ye imprescindible la ellaboración d’una estratexa que lluche contra la despoblación. Esta tien de ser diseñada con una acentuada perspectiva feminista que favoreza una igualdá real y efectiva na qu’agora conocemos como la `España vaciada ́.
#000146
Anque, de sobra ye conocío, que la España urbana caltien actitúes machistes, nun podemos refugar qu’en mundu rural, azotáu pol patriarcáu, atopemos la oportunidá de consolidar una sociedá tan singular como igualitaria. Una sociedá encimentada nuna escuela pública rural de la que surda la enseñanza coeducativa.
#000147
La educación o la cultura, nun tienen de ser los únicos elementos pa tirar poles zones rurales del nuesu país. Pa ello, ye necesario que los gobiernos (locales, provinciales, autonómicos, estatales y, inclusive, europeos) apuesten por una política de cohesión territorial al traviés de la meyora de la víes de comunicación. Les autovíes, el tren d’alta velocidá o la cercanía a un aeropuertu, tienen de ser pieces fundamentales na recuperación del territoriu rural.
#000149
Amás, en plenu sieglu XXI ye fundamental que s’esanicie toa zona de solombra nes cobertories móvil 5G o fibra d’alta velocidá. Tanto la vía física, la carretera, como la vía dixital son aliaes d’una recuperación del mundu rural, como d’una reivindicación del movimientu feminista en mundu rural.
#000150
¡ Nunca habrá una revolución ensin el movimientu feminista !
#000152
La Proposición Non de Llei presentóla Xuníes Podemos na Comisión d’Educación del Congresu y aprobóse por mayoría. Nella encamiéntase al Gobienu Estatal a modificar los reales decretos d’especialidaes docentes pa que reconozan n’Educación Primaria y Educación Secundaria Obligatoria, el Bachilleratu, la Formación Profesional y les Enseñances de Réxime Especial, les especialidaes docentes de les llingües propies d’aquelles comunidaes que, anque nun tengan reconocíes diches llingües como oficiales, dispongan de proteición llegal y manifiesten la so voluntá de desatrollales.
#000154
Ye esta una vieya demanda de reconocimientu de les especialidaes de Llingua Asturiana y Gallego-Asturianu que llevamos cuantayá plantegándola dende SUATEA, al traviés de la nuestra confederación estatal STES-I (Sindicato de los Trabajadores de la Enseñanza-Intersindical) tanto en dellos conceyos col Ministeriu Educación y como nel Conseyu Escolar del Estáu, onde s’aprobó. Sicasí, el Ministeriu siempre delegó la so competencia n’Asturies, indicando que ye la Xunta Xeneral al traviés de la declaración de la Oficialidá la que pue reconocer les especialidaes, pues los reales decretos yá reconocen les especialidaes de toles llingües declaraes oficiales en cada territoriu.
#000155
Poro, ye urxente la declaración d’oficialidá como figura xurídica que garantiza automáticamente’l reconocimientu de la especialidá y de los derechos llingüísticos de tola ciudadanía. Ye por ello polo que la nuestra organización sindical va tar presentena manifestación pola oficialidá del sábadu, día 16 d’ochobre, n’Uviéu y anima a tola ciudadanía a participar nella.
#000156
Amás, dende SUATEA y STES-I vamos esixir a la nueva Ministra Educación la execución de lo propuesto na PNL, pues ye necesario acabar urxentemente cola discriminación llaboral que lleva décades precarizando al profesoráu de les nuestres llingües propies con contratos a media xornada, inestables, obligatoriamente d’interinidá al torgándose-yos la posibilidá d’accesu a la función pública como funcionariáu de carrera al nun terner reconocida la especialidá, y abusando sistemáticamente de la temporalidá nos sos contratos ensin reconoceyos (igual que los demás interinos/es) el so derechu a la fixeza nel so trabayu.
#000157
Anque la oficialidá ye imprescindible p’avanzar nel procesu de normalización de les llingües d’Asturies, nun lo ye pa sacar alantre la especialidá, polo que desixímos-y al ministeriu que dexe de poner escuses pa lo que ye puru sentíu común: qu’una materia que lleva más de trenta y cinco años impartiéndose nes aules tenga reconocida la so especialidá docente y tolo qu’ello implica.
#000158
N’Uviéu a 7 d’ochobre de 2021
#000159
La dirección del centru demandó a la Conseyería Educación, yá al acabar el cursu pasáu, la necesidá de contratar a tiempu completu a un profesor/a de Llingua Asturiana p’atender a tol alumnáu qu’escoyó recibir clases d’esta área. Sicasí, solo contrató a una persona a media xornada.
#000160
Como consecuencia d’ello lleva ensin recibir clases d’Asturianu tol alumnáu d’E.I. dende primeros de cursu y va siguir ensin recibiles tou esti cursu si la Conseyería d’Educación nun camuda la so decisión. Esta forma d’actuar ye contraria a derechu y atiende esclusivamente a criterios economicistes de recortes nel gastu a costa de los derechos de los padres y madres. Vulnera la llei d’Usu de 1998 que nel so artículu 10.1 diz: “Nel exerciciu de les sos competencies, el Principáu d’Asturies ha garantizar l’enseñu del bable/asturianu en tolos niveles y graos, respetando sicasí la voluntariedá del so aprendimientu.”
#000161
Nun ye comprensible qu’un Gobiernu que va promover la reforma del nuestru Estatutu Autonomía pa que recueya la oficialidá de les nuestres llingües siga actuando activamente contra los derechos llingüísticos de la ciudadanía yá recoyíos na normativa asturiana.
#000162
Dende SUATEA denunciamos a la opinión pública esta forma d’actuar de la Conseyería d’Educación contrariamente al derechu, apoyamos la demanda de l’Asociación de Padres y Madres del Colexu y, esiximos l’ampliación de la xornada llaboral de la persona contratada pa impartir enseñances de Llingua Asturiana de media a completa pa poder atender a tol alumnáu d’EI.
#000163
Güei martes, 28 de setiembre, SUATEA axuntóse per primer vegada cola nueva Conseyera d’Educación. Trátase d’un primer alcuentru billateral tres el so accesu al cargu’l pasáu mes d’agostu. Nelli, que podemos calificar de cordial, fiximos entrega a Lydia Espina d’un ampliu dossier nel que s’esbillen los planteamientos del nuesu sindicatu y les reivindicaciones qu’anguaño consideramos urxentes.
#000164
De primeres, manifestemos el nuesu refugu énte la situación creada pola Conseyería cola so decisión de volver a les ratios d’alumnáu per aula esistentes antes de la llegada de la pandemia. Creemos que mientres se caltenga l’alerta sanitaria, una política de precuru y prevención pasa por caltener condiciones que torguen la masificación que se produz en determinaos niveles educativos. Nun tien sentíu caltener l’escalonamientu nes hores d’entrada y salida y, coles mesmes, xuntar a más de trenta alumnos y alumnes nes aules de Bachilleratu.
#000165
Al respective de les condiciones llaborales, aportunamos na yá irrenunciable esixencia de les 23 hores llectives pal profesoráu d’Educación Infantil y Primaria, puntu nel que la Sra. Conseyera amosóse especialmente receptiva, y la llimitación nel númberu de guardies en Secundaria.
#000166
Per otru llau, nel casu asturianu, señalamos que’l profesoráu escarez de determinaos derechos esistentes n’otres comunidaes como pueden ser l’amenorgamientu de la xornada llectiva pa mayores de 55 años o esfruten de la posibilidá de llograr permisos p’asuntos particulares (los moscosos) o los años sabáticos.
#000167
Denunciemos tamién la esistencia de distintu tratu pal personal docente de cara a la xubilación, con condiciones distintes a quien aportó a la función pública dempués del añu 2011. Especial esmolición xenéranos el fechu de que nel casu de les interinidaes, nun esiste derechu a la xubilación hasta los 67 años. Al tratase d’una competencia del Gobiernu central, pidimos a la Conseyera que se pronuncie nos órganos de coordinación estatal esistentes, nel sentíu de buscar una xubilación anticipada pal personal docente n’igualdá de condiciones. Daqué asemeyao encetemos al tratar la situación del personal interino. La Conseyera almitió que va haber qu’esperar a ver cómo trescurren los alderiques parllamentarios pa dempués dar n’estudiar la so aplicación a la situación específica d’Asturies.
#000168
Tamién comentemos la situación nueva que s’abre col procesu de reforma estatutaria anunciada dende la Presidencia autonómica. Coincidimos na importancia del anunciu y na d’encetar de manera específica, en venideros alcuentros, l’impactu que va tener na situación del Asturianu y del Gallego-asturianu dientro del ámbitu educativu.
#000169
En resume, atopamos un ambiente candial y prestosu, n’apariencia más dispuestu a escuchar y axustar que n’ocasiones anteriores. Sicasí, dende SUATEA tenemos por norma nun valorar les intenciones, por bienintencionaes que puedan ser, sinón los fechos concretos que van ser los que marquen el camín d’esti nuevu períodu de gobiernu. Esperamos de la nueva Conseyera l’adopción de midíes que dean nuna meyora sustancial de les condiciones llaborales del profesoráu, nel aumentu de la calidá de vida de la Escuela Pública depués de sufrir l’impactu de los socesivos retayos económicos y de lleis educatives corroyentes, como foi la Llei Wert.
#000170
Hai escases selmanes, oyíemos dende México, la despenalización del albuertu; sentencia que constitúi un pasu más escontra la so despenalización en toa América Llatina; acabando d’esta miente, les encarcelaciones actuales sufiríe por esti motivu.
#000171
Dende l’Estáu Español, La interrupción del embaranzu ta despenalizada dende hai más de 35 años; ye llegal, un derechu adquiríu que s’aplica na totalidá del territoriu. Sicasí, n’ocho territorios y dos ciudaes autónomes nun se practicaron albuertos en 30 años (ye’l casu de Palencia, Zamora, Ávila, Segovia, Teruel, Cuenca, Toledo y Cáceres, tamién Ceuta y Melilla). Más de 6000 muyeres, muévense añalmente a otres provincies p’albortar.
#000172
Once años pasaron yá dende la llei Orgánica 2/2010, de 3 de marzu, de salú sexual y reproductiva y de la interrupción voluntaria del embaranzu del estáu español y entá nun s’implementó.
#000175
Que l’albuertu tea garantizáu pola Sanidá Pública.Una educación sexual efectiva, a tolos niveles social y educativu.L’accesu llibre y gratuitu pa tola población de los métodos anticonceutivos, tamién les muyeres con discapacidá, y qu’estos tean garantizaos pola Sanidá Pública.
#000177
Y recordamos que la práctica del albuertu, ye una intervención sanitaria, aplicada puramente nel cuerpu de la muyer, que confier riesgos pa la muyer y qu’esta realízala como única solución posible.
#000178
Nacen alderiques, onde solo caben les lleis.
#000179
L’estáu español ye’l país d’Europa con mayor demanda de sexu pago. El porcentaxe que s’esprende del últimu estudiu realizáu pola ONU ye amolador : el 39% de los homes n’edá adulta pagó en dalguna ocasión pacaltener relaciones sexuales con una muyer . Díxitos que nos asitien de cabezaleros ente los países europeos y como tercer estáu a nivel mundial onde más prostitución se consume.
#000180
Una realidá que lleva detrás infinidá de rellatos d’esclavización , qu’empioraron cola crisis del coronavirus . Nel confinamientu, les alministraciones nun punxeron abondos medios pa dar una respuesta real y efectiva a les necesidaes de les muyeres prostituyíes y, una vegada rematáu l’estáu d’alarma, too sigue igual, que ye lo mesmo que dicir que too sigue peor. En llugar d’aprovechar que se cerraren los chamizos (que son auténticos campos de concentración, en palabres d’Amelia Tiganus) pa entamar un plan sistemáticu d’insertamientu y acoyida, les autoridaes dexaron otra vez a les muyeres al rixu de proxenetes y de violadores previu pagu. Amás, les asociaciones qu’atienden a estes muyeres tuvieron bien de torgues pa poder llegar a elles en pisos, retondes y polígonos , lo que ye dafechu imprescindible pa que puedan empecipiar el camín de salida del infiernu onde viven.
#000181
L’estáu español ye’l país d’Europa con mayor demanda de sexu pago.
#000182
La otra cara de la moneda de la miseria que viven les muyeres prostituyíes son la bayura beneficios que producen. Dende l’añu 2014 y por normativa europea, introducióse una estimación de cuánto apurre la prostitución al Productu Interior Brutu. Según el INE, la estimación ye que’l sexu pago representa un 0,35% del PIB, lo que supón 4.100 millones d’euros añales. Esta fargatada perres por cuenta’l crime y la violencia sobro la muyer exercida por traficantes, proxenetes y consumidores de prostitución, ye consentida pol estáu. Sobro toos, tien de cayer el pesu de la llei, dende’l primeru hasta’l postreru, el mal llamáu “veceru”, que nun tien nengún problema en pagar por tener sexu con una muyer que nun lo deseya y que nuna peralta probabilidá ye víctima de trata.
#000183
La Organización de Muyeres de la Confederación Intersindical trabaya por qu’esista un mundu onde nengún home se crea con derechu da pagar por satisfaer los sos deseos sexuales, y por eso ye menester una verdadera coeducación que faiga que los nuesos neños/es sepan establecer relaciones igualitaries. Como diz Rosa Cobo Bedía: “la prostitución ye una escuela de la desigualdá, una y bones los nuesos neños son educaos sabiendo qu’en cualquier momentu y por un módicu preciu van poder aportar al cuerpu d’una muyer. Y hai una verdadera coeducación que faiga que les nueses neñes s’empoderen y nun crean que les sos vides y cuerpos tán a disposición de los homes.”La sociedá nun puede dar el llombu a esta vergüenza.¡ Querémosmos vives y llibres!
#000184
La segunda ufierta de places d’interinidá de los cuerpos de profesoráu d’ESO, FP y el cuerpu de maestros publicada esti martes pola Conseyería d’Educación fainos denunciar que, anque paez arrogante en númberu de places, escuende deficiencies graves:
#000185
La convocatoria nun respuende a les necesidaes riales de los centros, lo que supón qu’estos van tener problemes organizativos y d’asignación de tutoríes y especialidaes hasta un mes depués d’entamáu’l cursu, viéndose nesta situación de gran afectación dellos centros d’educación especial de la nuestra comunidá. Hai errores graves como qu’hebia places que que tovía nun se convocaron correspondientes ente otres a dispenses llaborales de les que l’alministración tien constancia cuantayá y que debíen tener salío yá na primer convocatoria.La precarización de les condiciones llaborales, coles altísimes tases de places ufiertaes a media jornada qu’en delles especialidaes perpasen en más del 70% les places convocaes. La falta de tresparencia y comunicación tanto colos equipos directivos de los centros como coles organizaciones sindicales que faen que’l profesoráu desconoza cuáles pueen ser les sos condiciones llaborales frente a les places ufiertaes.Ye urxente una convocatoria la selmana que vien pa cubrir les places que tovía tán vacantes, y que faen falta pa favorecer l’aniciu de cursu en condiciones de calidá.
#000186
Saludamos, non ostante, la reposición del profesoráu d’atención a la diversidá (PTs y ALs) que veníen echando estos cursos de manera sistemática de les plantiyes de los centros, dexando l’atención al alumnáu más vulnerable ensin los recursos amañosos.
#000187
Uviéu, a 16 de setiembre de 2021
#000188
Dende SUATEA, la nuesa esmolición ye ver cuántos elementos nuevos añedíos por cuenta la pandemia van quedase nel siguiente cursu.
#000189
Salimos d’un añu nel que les rellaciones llaborales y la carga de trabayu del profesoráu empioraron, y nun conocemos cuálu ye l’escenariu nel que piensa la Conseyería pa poder tornar atrás los daños causaos, nesti sentíu, pola pandemia. Hai de recordar la esperiencia del aumentu de les hores llectives inxertaes pol ministru Montoro cola sida la crisis económica y que, dempués de la supuesta recuperación, en vez de esapaecer tornáronse en condición permanente pal cuerpu de secundaria, hasta que se punxo en marcha la campaña de movilización poles 18 hores.
#000190
Entendemos que ye imposible saber de mano cuáles van ser les condiciones esistentes en septiembre, pero tarrecemos qu’un escesu de prevención pueda utilizase agora pa imponer de manera permanente midíes pensaes para ser aplicaes nun contestu esceicional. Pel momentu, vemos que la Conseyería nun pensó na posibilidá de recuperar una midida organizativa ordinaria, como l’amenorgamientu del horariu llectivu nos meses de setiembre y xunu pa los colexos d’Educación Infantil y Primaria.
#000191
Polo xeneral, paez que se piensa nel caltenimientu de midíes de proteición de responsabilidá individual (mázcaros, hixene de manes, etc.) y aportunar n’amontar la dotación de material informático, pero esaníciense les midíes que más beneficiaron la calidá educativa y el funcionamientu del conxuntu de los centros escolares. Asina, les ratios d’alumnáu per aula vuelven ser les d’enantes de la pandemia, magar qu’esista unanimidá na necesidá d’amenorgales; tampoco ta previstu nengún refuerzu de la plantiya qu’ayude a recuperar les necesidaes detectaes. Nesti ámbitu, la única bonanoticia paez ser el compromisu de volver recuperar la presencialidad del alumnáu nos centros en tolos niveles educativos.
#000192
Anúnciase la continuación de midíes de prevención, con un calter discutible. Por casu l’amenorgamientu del distanciamientu de 1,5 a 1,2 m, midida que se toma dende’l centru de les meses, una decisión que puede valir pa caltener la distancia de los menores pero que para alumnáu de mayor edá ye discutible.Vuelve descargase sobre los equipos directivos de los centros numberoses responsabilidaes, dende la xestión de compres de material sanitario como son los mázcaros y xeles, los aparatos pa la midida de CO2 nes aules según l’adopción de nueves midíes organizativas que nun se sabe si van ser les fayadices pa les condiciones de setiembre.Finalmente, dende SUATEA valoramos lo que pueda tener de positivo’l caltenimientu de midíes de prevención qu’ayuden a garantizar que los centros educativos puean realizar la so función coles máximes midíes de seguridá sanitaria pero, a la vez espresamos la nuesa esmolición énte la posibilidá de que ciertes decisiones adoptaes a lo llargo la pandemia nun vaigan ser echaes atrás cuando yá nun tean presentes les causes que les aniciaron.
#000193